นายกิตติ กล่าวว่า ขอให้มั่นใจกระบวนการทำงานของ TB-CERT ในการยกระดับการรักษาความมั่นคงปลอดภัยของภาคการธนาคารให้สูงขึ้นและมีการพัฒนาบุคลากรและความรู้ต่าง ๆ ด้าน Cybersecurity อย่างต่อเนื่องให้กับธนาคารสมาชิก ซึ่งเป็นสิ่งที่สำคัญอย่างยิ่งในการทำงานยุคปัจจุบันและสามารถรับมือกับเหล่าแฮกเกอร์ที่มีความสามารถสูงขึ้นทุกวันได้อย่างทันท่วงที ทั้งนี้ การที่ธนาคารพัฒนาการทำธุรกรรมออนไลน์ ทำให้ประชาชนและภาคธุรกิจมีความสะดวกและมีความคล่องตัวในการดำเนินงาน สนับสนุนการเติบโตของเศรษฐกิจ ซึ่งธนาคารได้มีการพัฒนาระบบควบคู่กับการป้องกันภัยคุกคามทางไซเบอร์อยู่เสมอ.-สำนักข่าวไทย